《秣陵怀古三首 其二》
明代·刘秩

秣陵风物近如何，兵后登临感慨多。云净石头秋嶂出，月明淮口莫潮过。

离人暗滴青衫泪，商女空怀玉树歌。忽忆旧时骢马客，于今白发老山阿。

作者简介：元明间江西丰城人，字伯序。朱元璋吴元年，授典签，出为武安州同知。未行，改知崇明州。奏免租课酒税，大得民心。寻以提点盐法被诬下狱。事白，弃官归。工诗，有《听雪篷诗集》。